《禅人请自赞 其一》
宋代·释广闻

冷泉亭放闸，换尽时人眼睛。见山堂看云，甚处讨他巴鼻。

认得完全，是则未是。手中黑竹篦，不能打得你。胡乱三十年，全无巴鼻。

叨居六七刹，无补宗教。翻著梵志袜，疑之者多。倒用司农印，识之者少。

出岭既不能跂步玄沙，入岭又何敢追踪雪老。上人担头不堪泊蝇，也能带得。

老僧去那逢人展，似即不无。若谓起杨岐正宗，疏东涧正派，且莫谤渠好。

作者简介：释广闻（一一八九～一二六三），赐名佛智，号偃溪，俗姓林，侯官（今福建福州）人。年十五从智隆于宛陵光孝寺。十八受具戒。八年，住育王山广利禅寺。十一年，住净慈报恩光孝禅寺。宝祐二年（一二五四），住景德灵隐禅寺。四年，住径山兴圣万寿禅寺。景定四年卒，年七十五。为南岳下十八世，浙翁琰法嗣。有《偃溪广闻禅师语录》，收入《续藏经》。事见《语录》及所附林希逸撰《塔铭》。　释广闻诗，以辑自《语录》者及其中单编之诗依原卷次编为两卷。